
RAPORT DE SPECIALITATE

privind proiectul de hotărâre privind aprobarea Studiului de Fezabilitate pentru obiectivul de investiţie ,,Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E”
Având în vedere Expunera de motive nr. ...................................... a Primarului Municipiului Timișoara și proiectul de hotărâre privind aprobarea Studiului de Fezabilitate pentru obiectivul de investiţie ,,Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E”;
Prin HCLMT nr.140/24.04.2014 s-a aprobat transmiterea în folosință gratuită, pe perioada realizării investițiilor, către Agenția Națională pentru Locuințe (A.N.L.), a terenului situat în Timișoara, strada Ion Ionescu de la Brad nr.1/E, în suprafata de  2446 mp., identificat prin CF 444149, nr. cad. 444149, în vederea construirii a unui bloc de locuinţe în regim S+P+6E – 30 de unități locative, destinate închirierii tinerilor specialiști din sănătate și aprobarea contractului între Agenția Națională pentru Locuințe, Municipiul Timișoara și Direcția de Sănătate Publică. La art.3 din prezenta hotărâre s-a aprobat asigurarea din bugetul propriu a resurselor necesare pentru execuţia şi finalizarea lucrărilor tehnico-edilitare aferente construcţiei (apă, canalizare, energie termică şi electrică, gaze, telefonie, căi de acces, alei pietonale, spaţii verzi, etc.) până la recepţia la terminarea locuinţelor.


Ca urmare s-a încheiat contractul între Agenția Națională pentru Locuințe, Primăria Municipiului Timișoara prin Consiliul Local și Direcția de Sănătate Publică.


În conformitate cu art.3 alin. (3) din Legea nr.152/1998, republicată, cu modificările și completările ulterioare, pe terenurile transmise în folosința gratuită a ANL, utilitățile și dotările tehnică-edilitare (apă, canalizare, energie termică și electric, gaz, telefonie, căi de acces, alei pietonale, spații verzi etc) pînă la limita exterioară a perimetrului destinat construcțiilor se realizează prin obiective de investiție promovate de consiliile locale anterior inițierii de către ANL a procedurii de promovare a investițiilor în construcția de locuințe.


Studiul de Fezabilitate pentru obiectivul de investiţie ,,Realizarea utilități la blocul ANL destinat închirierii pentru tineri specialiști în sănătate- str. I.I. Brad nr.1/E”, a fost elaborate și pus la dispoziţie de către S.C. DACODRIN S.R.L. proiectant general al lucrării ”Construire locuințe pentru tineri, destinate închirierii – str.I.I. Brad nr.1/E etapa I, regim de înălțime S+P+6E și 30 de unități locative”
Valoarea totală a investiţiei ,,Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E” este estimată, conform devizului general al investiţiei, la 363.439,09 lei inclusiv TVA.
Durata de realizare pentru execuţia lucrărilor proiectate este estimată la 2 luni.

Considerăm oportună realizarea acestui obiectiv, având în vedere faptul că sprijinirea medicilor rezidenți și a tinerilor specialiști din domeniul sănătății, ale căror venituri nu le permit accesul la o locuință în proprietate sau închirierea unei locuințe în condițiile pieței reprezintă o necesitate
Având în vedere cele prezentate precum și prevederile legale, apreciem că proiectul de hotărâre privind aprobarea Studiului de Fezabilitate pentru obiectivul de investiţie ,,Realizare utilități la blocul ANL destinat închirierii pentru tineri specialiști în sănătate- str. I.I. Brad nr.1/E” îndeplinește condițiile pentru a fi supus dezbaterii și aprobării plenului consiliului local.

